Príloha č. 1 k č.p.: KM-120/ Vl-2002

Zásady budovania N.SIS

Vytvorenie Národného Schengenského informačného systému SR

Zásady vyplývajúce z príslušných článkov Schengenského dohovoru.

Článok 92 Schengenského dohovoru

1. 	Zmluvné strany vytvárajú a udržiavajú spoločný informačný systém (ďalej iba Schengenský informačný systém), skladajúci sa z národnej časti každej zmluvnej strany a z technickej pomocnej jednotky. Pomocou Schengenského informačného systému sa evidujú a poskytujú formou automatizovaného prenosu dát skutočnosti slúžiace na vyhľadávanie osôb a vecí,  a to organizačným zložkám, ktoré boli určené zmluvnými stranami k vykonávaniu hraničných kontrol podľa národného práva, iným policajným a colným kontrolám vo vnútrozemí. Tieto skutočnosti môžu slúžiť u kategórie definovanej v článku 96 ako podklad pri udeľovaní víz alebo udeľovaní povolení k pobytu a používaniu cudzineckého práva v rámci účinnosti tohto dohovoru v oblasti osobnej dopravy.

2. 	Každá zmluvná strana zriadi a bude udržovať na vlastnú zodpovednosť a na vlastné náklady svoju národnú časť Schengenského informačného systému; jeho existencia je počas doby používania technickej pomocnej jednotky obsahovo identická s národnou časťou každej inej zmluvnej strany. Z hľadiska rýchleho a účelného prenosu informácie podľa odseku 3 bude každá zmluvná strana prihliadať pri zriaďovaní svojej národnej časti k spoločným protokolom vyhotoveným zmluvnými stranami a postupom vo vzťahu k technickej pomocnej jednotke. Existencia každej národnej časti zaisťuje na území príslušných zmluvných strán prístup k automatizovanému informačnému systému.
      Nevykonáva sa vyhotovenie informácií z databázy  národnej časti inej zmluvnej strany.

           3. 	Zmluvné strany zriadia a budú udržiavať v spoločnej zodpovednosti a na spoločné náklady technickú pomocnú jednotku Schengenského informačného systému. Za túto technickú pomocnú jednotku zodpovedá Francúzska republika a je zriadená v Štrasburgu. Technická pomocná jednotka bude obsahovať databázu, ktorá bude zaisťovať on-line informácie národným databázam, čím bude zaručené, že si národné databázy zachovajú svoju identitu. Do databázy technickej pomocnej jednotky budú zaznamenávané prípady pátrania po osobách a veciach, pokiaľ sa tieto týkajú všetkých zmluvných strán. Databáza technickej pomocnej jednotky nedisponuje okrem údajov uvedených v tomto odseku a podľa článku 113 odsek 2 žiadnymi inými údajmi. 

Prevádzka a využívanie Schengenského informačného systému
Článok 93 Schengenského dohovoru

Schengenský informačný systém si podľa ustanovení tohto dohovoru  kladie za cieľ zaručenie bezpečnosti verejnosti a poriadku na území zmluvných strán vrátane bezpečnosti štátu a zaručenie používania ustanovení tohto dohovoru  na základe informácií získaných pomocou tohto systému v oblasti osobnej dopravy.

                                Článok 94 Schengenského dohovoru

1. Schengenský informačný systém obsahuje výlučne tie kategórie dát dodané každou zmluvnou stranou, ktoré sú potrebné pre účely vymenované v článkoch 95 až 100. Zmluvná strana vyhlasujúca pátranie preskúma, či dôležitosť prípadu dostatočne odôvodňuje zaznamenanie do Schengenského informačného systému.

2. Kategórie dát tvoria:

a)	hľadané osoby; 
b)  veci, uvedené v článku 100 a automobily uvedené v článku 99.

Článok 101 Schengenského dohovoru

1. Prístup k nazhromaždeným údajom Schengenského informačného systému s právom odvolať sa na ne obdržia výhradne tie miesta, ktoré sú príslušné pre: 

    a) kontroly na hraniciach;

    b) ostatné policajné a colné preverovania vo vnútrozemí, ako aj ich koordináciu.

	Vypisujúca zmluvná strana (vykonáva záznam) je zodpovedná za správnosť a aktuálnosť údajov, ako aj za ich správnosť zhromažďovania v Schengenskom informačnom systéme. (čl.105 Schengenského dohovoru)

Článok 108 Schengenského dohovoru

1. Každá zmluvná strana určí miesto s ústrednou pôsobnosťou pre národnú časť Schengenského informačného systému.
2.  Každá zmluvná strana vykonáva svoj záznam prostredníctvom tohto miesta.
3. Táto centrála je zodpovedná za nekomplikované fungovanie národnej časti Schengenského informačného systému a vykonáva požadované opatrenia pre dodržiavanie ustanovení tejto zmluvy.
4. Zmluvné strany si navzájom oznámia prostredníctvom depozitára miesto podľa odseku 1.

Jedným z hlavných cieľov je zabezpečiť vysoký stupeň ochrany údajov v SIS. V čase vstupu kandidátskych krajín budú mať už prijaté potrebné národné ustanovenia s cieľom dosiahnuť úrovne ochrany osobných údajov tak, ako je to stanovené Schengenským dohovorom.

V podmienkach ministerstva vnútra je ochrana osobných údajov v informačných systémoch Policajného zboru legislatívne zabezpečená NMV SR č. 7/2002 o zásadách ochrany osobných údajov v policajných informačných systémoch. Predmetné nariadenie vychádza z Dohovoru č. 108/1998 a jeho dodatkov, Odporúčania (R87)15 Rady Európy o používaní údajov v policajnom sektore, Dohovoru o Europole, zákona č. 52/1998 Z. z. o ochrane osobných údajov v informačných systémoch v znení zákona č. 241/2001 Z. z. a zákona 490/2001, ktorý novelizoval § 69 zákona č.171/1993 Z. z. o Policajnom zbore. 

Odporúčania skupiny SYSTEC v rámci twinningu SR99/IB/JH/01  pre dosiahnutie vysokého stupňa bezpečnosti :

Pre priestory N.SIS a SIRENE je potrebné zabezpečiť:
-	termodetektory a dymové detektory na CO2
-	zariadenie na odsávanie dymu v prípade požiaru
-	lokalizáciu prípadného požiaru v jednej miestnosti, aby sa nešíril do ďalších miestností
-	hasiaci systém (podľa možností automatický)
-	bezprašné a nehorľavé prostredia na pracoviskách N.SIS a SIRENE
-	ochranu vstupu do budovy, na poschodia a priestorov, ich presné definovanie prístupovými právami pracovníkov,  kontroly všetkých ľudí vstupujúcich do budovy (návštevy a pracovníci iných súčastí, ktorí nie sú pracovníkmi zodpovedného útvaru za N.SIS),je  žiaduce využiť moderné prostriedky biometrie
-	monitorovanie pohybu všetkých osôb v budove
-     rozdelenie vstupu a výstupu v budove (vstupom sa nedá odísť a naopak)
-	ochranu priestorov a chodieb video zariadením, kamerami, priestorovými snímačmi, zvlášť priestorov s technikou
-	ochranu fyzických archívov spisov
-	ventiláciu a klimatizáciu, aby nedochádzalo k veľkým výkyvom teplôt v miestnostiach pre N.SIS a SIRENE, ochranu pred prašným prostredím, hlukom a vibráciami
-	ochranu telekomunikačných zariadení a možnosť kontroly podávaných informácií týmito prostriedkami
-	elektromagnetickú ochranu,(scanery a disky na analýzu elektromagnetických signálov)
-	okná pred možnosťou čítania údajov z monitorov a možnosťou vniknutia do miestností, ochranu na rádiovlny a proti radarovým systémom
-	nepretržitú funkčnosť systémov N.SIS a SIRENE – zálohové zdroje a náhradné zdroje elektrickej energie pre prípady výpadku el. energie, núdzové osvetlenie

Hlavné úlohy, ktoré budú riešené prioritne, sú nasledovné:

•	spôsob poskytovania údajov Schengenskému informačnému systému (špecifikácia zdrojov údajov, mechanizmus poskytovania);
•	spôsob získavania informácií (konzultácie) z národného Schengenského informačného systému (podľa kategórií údajov a podľa útvarov); 
•	prípadná reorganizácia potrebná v rámci príslušných policajných útvarov v súvislosti so zavedením Schengenského informačného systému.

	Berúc do úvahy výsledky predbežnej štúdie uskutočnenej v rámci twinningového projektu je potrebné pri realizácii plánovania informačného systému a zriaďovania úradu SIRENE brať do úvahy nasledovné potreby:

•	ľudské zdroje (pre budúci úrad SIRENE);
•	viacročné rozpočtové programovanie vrátane:
-	koncepcie technického rozvoja a testovania softvéru pre Národný Schengenský      informačný systém a úrad SIRENE;
-	zabezpečenia hardweru a softveru pre Národný Schengenský informačný systém a úrad SIRENE;
-	inovácie siete MVNET, ktorá bude potrebná na zabezpečenie potrebnej úrovne zásobovania a dožadovania informačného systému;
-	inovácie počítačového vybavenia určeného pre využívanie Schengenského informačného systému všetkých zainteresovaných policajných útvarov;
-	priestorov a vybudovania úradu SIRENE (kabeláž, fyzická bezpečnosť, vnútorné vybavenie);
-	budúce náklady na prevádzku (údržba a využívanie Národného Schengenského informačného systému a úradu SIRENE).

Architektúra S.I.S.

      N.SIS										  
				       (Strassbourg)					N.SIS

                                                                      

					C.SIS

      N.SIS
											   N.SIS

      

		N.SIS								     N.SIS

					              N.SIS

Architektúra SIRENE